Nye regler for republikanernes primærvalg gjør at alle delstater som holder sitt valg før april egentlig må dele ut delegatene proporsjonalt etter valgresultatet. Tidligere har vinneren av hvert delstatsvalg fått alle delstatens delegater. Noen delstater, som Florida, har likevel valgt å gi alle delegatene til vinneren. Flere delstater har også valgt å holde primærvalgene sine tidligere enn det nasjonale partiet ønsket. New Hampshire, Sør-Carolina, Florida, Arizona og Michigan har derfor mistet halvparten av sine delegater til møtet i august.